ગુજરાતમાં મોટા કોંગ્રેસી નેતાઓને કેમ આકર્ષી રહ્યો છે ભાજપ?\nપોતે જીતીને પક્ષને જીતાડી શકે એવા કોંગ્રેસી નેતાઓને પોતાની સોડમાં લેવાનું ભાજપે ચાલુ રાખ્યું છે, પરંતુ કોંગ્રેસમાંથી આવેલા મોટાભાગના નેતાઓ આજે ભાજપમાં ભમરડાની જેમ ફર્યા કરે છે અને એમનું કોઈ સરનામું જડતું નથી.

ભાજપે 2014માં વિઠ્ઠલ રાદડિયા અને લીલાધર વાઘેલા જેવા કોંગ્રેસના મોટા નેતાઓ સહિત સાત લોકોને ટિકિટ આપી સંસદસભ્ય બનાવ્યા હતાં અને લોકસભાની ચૂંટણીમાં કોંગ્રેસના સૂપડા સાફ કરી નાખ્યા હતાં. 

12 ટકા વધુ વોટ મેળવીને  59.1 ટકા વોટ શેર સાથે  ભાજપ તમામ 26 બેઠકો જીતી હતી. કોંગ્રેસી બળવાખોરો અપક્ષ તરીકે ચૂંટણી લડ્યા હતા અને તેવા અપક્ષો અને નાના પક્ષો 8 ટકા વોટ લઇ ગયા હતા. 

ભાજપ વિધાનસભાની ચૂંટણી ફરી જીતવા માટે કોંગ્રેસના 14 ધારાસભ્ય લાવ્યો હતો. એ પૈકીના 11ને ટિકિટ આપી હતી, પણ માત્ર બે ઉમેદવારો જીત્યા હતા. જોકે, ભાજપે એમને પ્રધાનપદ આપ્યું ન હતું. 

2017માં વિધાનસભાની ચૂંટણીમાં પક્ષપલટાની ઉથલપાથલને કારણે 1.8 ટકા વોટ NOTA (ઉપરમાંથી કોઈ નહીં)માં ગયા, જ્યારે અપક્ષના વોટમાં દોઢ ટકા ઘટાડો થયો અને કોંગ્રેસને અઢી ટકાનો વોટ સ્વિંગ વધુ મળ્યો તેમાં ભાજપ ૯૯ બેઠક પર સમેટાઈ ગયો હતો.

આ રીતે ગુજરાતમાં મહામુસીબતે બનેલી સરકારની હાલની સ્થિતિને ધ્યાનમાં લઈને ગુજરાતમાં ભાજપે ફરીથી કોંગ્રેસના નેતાને સોડમાં લેવાનું શરૂ કર્યું છે. 

બાવળિયાને પ્રધાનપદ શા માટે?

પ્રદેશ ભાજપ પ્રમુખ જીતુભાઈ વાઘાણી સાથે કુંવરજી બાવળિયા

કોંગ્રેસમાંથી કોળી નેતાની આયાત કરવાની ભાજપની મજબુરીનો ખ્યાલ એ વાત પરથી આવી જાય છે કે કુંવરજી બાવળિયાને પક્ષમાં લીધાના ચાર કલાકમાં જ કૅબિનેટ કક્ષાના પ્રધાન બનાવી દેવા પડ્યાં છે. 

કુંવરજી બાવળિયાને ભાજપ સામેલ કરીને પ્રધાનપદ આપવા પાછળનું લૉજિક જુદું છે. તેનું કારણ એ છે કે કુંવરજી બાવળિયા અખિલ ભારતીય કોળી સમાજના રાષ્ટ્રીય પ્રમુખ છે.

કોળી સમાજ માત્ર ગુજરાતમાં જ નહીં, મધ્ય પ્રદેશ, મહારાષ્ટ્ર, બિહાર, છત્તીસગઢ, ઉત્તર પ્રદેશ, બિહાર અને ઝારખંડમાં પણ ફેલાયેલો છે. એ પ્રદેશોના કોળી નેતાઓ સાથે કુંવરજી બાવળિયાને સીધો સંપર્ક છે. 

મહારાષ્ટ્ર સહિતનાં સાત રાજ્યો પર નજર

ભાજપ પ્રમુખ અમિત શાહ

જાણીતા સેફોલૉજિસ્ટ અને તાલીમ રિસર્ચ ફાઉન્ડેશનના અધ્યક્ષ ડૉ. એમ. આઈ. ખાન સાથે બીબીસીએ આ સંબંધે વાત કરી હતી. 

ડૉ. ખાને જણાવ્યું હતું, ''ભાજપ 2019ની સંસદીય ચૂંટણીને ધ્યાનમાં રાખીને કોંગ્રેસી નેતાઓને આયાત કરી રહ્યો છે.'' 

રાજસ્થાન, મધ્યપ્રદેશ અને ઉત્તર...\n\ntl;dr:
ગુજરાતમાં શાસન વિરોધી લાગણીનો સામનો કરી રહેલા ભારતીય જનતા પક્ષ(ભાજપ)ને મજબૂત કરવા પક્ષપ્રમુખ અમિત શાહે ચૂંટણી પહેલાં કોંગ્રેસી નેતાઓ માટે લાલ જાજમ પાથરી છે.